लखनऊ। चंद हफ्ते पहले राजनीतिक गलियारों में दोस्त बनने के बाद आरजेडी चीफ लालू प्रसाद यादव और समाजवादी पार्टी के मुखिया मुलायम सिंह यादव की दोस्ती अब एक रिश्ते में तब्दील होने वाली है। लालू की बेटी राज लक्ष्मी की शादी मुलायम के पोते तेज प्रताप यादव से तय हो गई है। तेज प्रताप यूपी के मैनपुरी से हाल ही में सांसद चुने गए हैं। इसके पहले मुलायम सिंह यादव यहां से सांसद थे। सूत्रों के मुताबिक सगाई दिसंबर के मध्य में हो सकती है और शादी अगले साल फरवरी महीने में आयोजित होने की बात कही जा रही है।